钦定古今图书集成/明伦汇编/氏族典/第030卷 > 《郑樵通志》 > 风后
## 钦定古今图书集成/明伦汇编/氏族典/第030卷 > 《郑樵通志》 > 风后

按：《史记五帝本纪》：“黄帝举风后、力牧、常先、大鸿以治
民。”〈注〉《帝王世纪》云：黄帝梦大风吹天下之尘垢皆去，
寤而叹曰：“风为号令，执政者也；垢去，土后在也。天下
岂有姓风名后者哉？”求之，得风后于海隅，登以为相。
《艺文志》云：“《风后兵法》十三篇，图三卷，《孤虚》二十卷。”